Plata ratelor poate fi amânată pentru maximum 9 luni. Cererile se pot depune până la 15 martie 2021.
Premierul Florin Cîțu a oferit, miercuri, clarificări în privinţa ordonanţei aprobate miercuri în şedinţa de guvern privind prelungirea amânării ratelor bancare. Potrivit BNR, peste 560.000 de persoane fizice sau companii din România au solicitat băncilor amânarea plăţii ratelor în 2020. Plata ratelor la bancă poate fi amânată cu maximum 9 luni.
Florin Cîțu, prim-ministrul României, a oferit detalii, miercuri, în privința ordonanței aprobate în ședința de guvern în ceea ce privește prelungirea ratelor bancare, informează Ziarul Financiar. Astfel, potrivit premierului, amânarea plăţii ratelor nu poate fi făcută pentru o perioadă mai mare de 9 luni, iar persoanele care au aplicat deja pentru o amânare de 9 luni nu mai pot prelungi amânarea plăţilor.În cazul persoanelor care care au solicitat amânarea de plată a creditelor pentru o perioadă mai mică de 9 luni sau cei care nu au solicitat deloc, pot prelungi sau solicita amânarea plăţii ratelor pentru o perioadă de până la maximum 9 luni.Ce include perioada maximă de 9 luni"Dacă ai avut 9 luni de zile ratele amânate, nu mai poţi să prelungeşti, dar ceilalţi pot să meargă până la 9 luni de zile, iar cei care nu au amânat ratele până acum pot aplica la această măsură. Solicitările pot fi transmise creditorului până la 15 martie 2021. Condiţiile rămân cam aceleaşi", a spus Florin Cîţu.Din cauza crizei care a dus la scăderea veniturilor, peste 560.000 de persoane fizice și companii din țară au solicitat băncilor amânarea plății ratelor în acest an. Această măsură a fost pusă în aplicare în luna aprilie.Perioada maximă de 9 luni include și perioada pentru care au fost suspendate creditele în baza OUG 37/2020, a unui moratoriu non-legislativ sau în ambele cazuri. Măsura are scopul de a susține conformarea la plată, pentru contribuabilii aflați în dificultate generată de lipsa de lichidități financiare, ca urmare a crizei provocate de pandemia COVID-19.Solicitările pentru suspendarea plății obligațiilor pot fi transmise instituțiilor bancare și non-bancare până la data de 15 martie 2021, cererea este analizată și se va emite o decizie până cel tarziu la 31 martie 2021.Cine poate beneficia de aceste facilitățiPot beneficia de aceste facilități debitorii care au încheiat un contract pentru obţinerea unui credit care nu a ajuns la maturitate şi pentru care creditorul nu a declarat scadenţa anticipată, la data de 31 decembrie 2020, inclusiv și nu înregistrează restanțe la data solicitării.De asemenea, debitorii trebuie să declare pe propria răspundere scăderea veniturilor/a încasărilor cu minim 25% din ultimele 3 luni anterioare solicitării suspendării obligațiilor de plată prin raportare la perioada similară anilor 2019/2020, după caz.Pentru creditele ipotecare contractate de persoane fizice pentru care cererea de suspendare a obligațiilor de plată a fost formulată până pe 15 iunie 2020 potrivit legii, cu termen de încheiere a perioadei de amânare anterior intrării în vigoare a prezentei act normativ, suspendarea obligațiilor de plată complementar până la maxim 9 luni se aplică prin cumularea creanței/restului de creanță aferent/e dobânzilor calculate în prima perioadă de suspendare potrivit OUG nr. 37/2020 cu creanța aferentă dobânzilor calculate pentru a doua perioadă suspendată.Cum se calculează creditele ipotecareLa creanța astfel rezultată dobânda este 0% și plata de către debitor a acestei creanțe se va face eșalonat în 60 de rate lunare egale, începând cu luna imediat următoare încheierii celei de-a doua perioade de amânare.Soldul total al creditelor pentru care au fost aprobate solicitări de amânare la plată până la finalul lunii septembrie 2020, în contextul epidemiei COVID-19, se ridică la 42,9 miliarde de lei și au fost acordate unui număr de aproximativ 558.000 de debitori, cuantumul acestor credite reprezentând 14,7% din totalul creditelor acordate de către sectorul bancar.Din totalul de 42,9 miliarde de lei reprezentând creditele amânate prin moratoriul legislativ și cele non-legislative, 32,4 miliarde de lei reprezintă sumele amânate prin moratoriul legislativ (OUG 37/2020) și 10,5 miliarde de lei prin moratoriile non-legislative.Dobânda datorată de debitori corespunzătoare sumelor scadente a căror plată este suspendată se capitalizează la soldul creditului existent la finele perioadei de suspendare. Capitalul astfel majorat se plăteşte eşalonat pe durata rămasă până la noua maturitate a creditelor, ulterior perioadei de suspendare. Prin excepție, pentru creditele ipotecare contractate de persoane fizice dobânda aferentă perioadei de suspendare se calculează potrivit prevederilor contractului de credit şi reprezintă o creanţă distinctă şi independentă în raport cu celelalte obligaţii izvorâte din contractul de credit. La această creanţă dobânda este 0% şi plata de către debitor a acestei creanţe se va face eşalonat, în 60 de rate lunare egale, începând cu luna imediat următoare încheierii perioadei de amânare. Statul român garantează în procent de 100% dobânda aferentă perioadei de suspendare pentru creditele ipotecare contractate de persoanele fizice.